Oheisena Espoon käräjäoikeuden lausunto pyynnön 15.6.2005, 5/66/2004
johdosta.

Heikki Mikkola
laamanni

ESPOON KÄRÄJÄOIKEUS           28.7.2005

Vitikka 1, 02630 Espoo
puh. 010 3645 000
fax.  010 3645 157

Oikeusministeriölle

Viite:      kirjeenne OM/5/66/2004
Asia: Syyttäjälaitoksen rakenne- ja resurssityöryhmän loppumietintö

                      Pyydettynä lausuntonaan syyttäjälaitoksen rakenne- ja
                      resurssityöryhmän loppumietinnöstä Espoon
                      käräjäoikeus kunnioittavasti esittää seuraavaa.

                      Esityksessä on viitattu rikosprosessin
                      tarkistamistyöryhmän arvioon, jonka mukaan 30 - 40 %
                      nyt käsiteltävistä rikosjutuista voisi tulla
                      ehdotetun (HE 271/2004 vp.)  kirjallisen
                      rikosprosessin piiriin. Espoon käräjäoikeus on jo
                      12.2.2004 rikosprosessin tarkistamistyöryhmän
                      loppumietinnöstä antamassaan lausunnossa katsonut,
                      että kirjallista rikosprosessia kohtaan voitiin
                      esittää painavia rikosprosessijärjestelmän
                      uskottavuuteen liittyviä huomautuksia ja että arviota
                      siitä, että 30 - 40 % rikosjutuista voitaisiin
                      käsitellä kirjallisessa menettelyssä voitiin pitää
                      liian optimistisena.
                      Käräjäoikeuden käsityksen mukaan mietinnössä
                      arvioituun syyttäjien työmäärän säästöön, joka
                      perustuisi kirjallisen rikosprosessin käyttöön
                      ottamiseen,  tulee suhtautua varsin varauksellisesti.
                      Mietinnössä on todettu, että mitä enemmän juttuja
                      käsiteltäisiin kirjallisessa menettelyssä, sitä
                      vähemmän syyttäjän tarvitsisi käyttää aikaansa
                      juttujen ajamiseen istuntosalissa. Syyttäjän
                      keskeisimpiin tehtäviin kuitenkin kuuluu juuri
                      syytejuttujen ajaminen pääkäsittelyssä. Kirjallinen
                      rikosprosessi, jossa tuomioistuin ei lainkaan kohtaa
                      rikoksesta syytettyä vastaajaa  henkilökohtaisesti
                      kullakseen hänen omakohtaisen  mielipiteensä
                      syyttäjän esille tuomasta rangaistusvaatimuksesta ja
                      siitä mahdollisesti aiheutuvista seuraamuksista, eikä
                      myöskään syyttäjää ja jutun  asianomistajia, voi
                      käräjäoikeuden käsityksen mukaan tulla  käytettäväksi
                      todellakin  vain hyvin rajoitetusti, pääasiassa
                      erittäin   vähäisissä ja selvissä  rikosasioissa.

                      Täysin selvää on, että  kirjallinen rikosprosessi ei
                      tule miltään osin ainakaan olennaisesti vähentämään
                      käräjäoikeuksien työmäärää ja pelättävissä on, että
                      kirjallisen käsittelyn suorittamisen edellytysten
                      selvittäminen aiheuttaa  käräjäoikeudelle usein jopa
                      enemmän työtehtäviä ja työajan  käyttämistä, kuin
                      asian käsitteleminen käräjäoikeuden istunnossa..

                      Muilta osin Espoon käräjäoikeudella ei ole
                      lausuttavaa mietinnön johdosta

                      Heikki Mikkola
                      laamanni